ร้านอาหารไม่กี่ร้านที่เป็นแนวสไตด์วัยรุ่นที่ยังคงอยู่มาตั้งแต่อดีตจนปัจจุบัน กับคอนเซ็ปต์ความทันสมัย เก๋ๆ น่านั่ง อย่างไม่เสื่อมคลาย. โดยเฉพาะสาขานี้ที่เติบโตมากับเจอเวนิว ที่ยังคงอยู่คู่กับแหล่งทองหล่อนี้ตลอดมา
มาที่ร้านนี้ทีไรจะมีเมนูอร่อยหลากหลายให้เลือกอย่างเต็มที วันนี้ ผสมผสานเมนูที่อร่อยกับเมนูใหม่ที่ได้ลอง เริ่มด้วย "ปีกไก่ทอดน้ำปลา" กรอบกรอบแห้งๆไม่อมน้ำมันร้อนอร่อยกำลังดี กินเพลินๆเวลาคุยกัน ตามด้วย "สลัดหอยเชลล์" วันนี้ ขนาดของหอยเชลล์อาจจะตัวเล็กไปแต่รสชาติยังดีเหมือนเดิม เบาๆ กำลังดีกับจานนี้ 
ต่อด้วยสองจานหลัก อิ่มหนักหนักด้วยเมนูสปาเกตตี้. ช่วงนี้เป็นเมนูเทศกาลอาหารอิตาเลียนจึงขอลองด้วย "Fettucini Truffle Sauce" อร่อยแบบครีมซอส แต่ขอหนักความเข้มข้นอีกหน่อย เพิ่ม truffle อีกนิดน่าจะดี ตัดความเลี่ยนกับจานสุดท้ายคือ "สปาเก็ตตี้ปลาสลิด" ผัดแห้งๆ เค็มๆ มันๆ กำลังดี 
ช่วงนี้นอกจากเมนูอาหารอิตาเลียนยังมีเมนูเครื่องดื่มเป็นน้ำผลไม้ผสมเพื่อสุขภาพ วันนี้เพิ่มความสดชื่นด้วย "Innocent Voyage" ส่วนผสมระหว่างส้มองุ่นและสับปะรด รสชาติสดชื่น เพิ่มความสุข ความหวาน และความอร่อย
ที่นั่ง : มากกว่า 10ที่
ที่จอดรถ: J-Avenue